સિદ્ધિ વિનાયક મંદિરમાં દાનની રકમ દાનપાત્રમાં ન રાખી પ્રસાદના પાત્રમાં છુપાવતા પૂજારીના વીડિયોએ સોશિયલ મીડિયા પર હાહાકાર મચાવી દીધો છે. મંદિરના પ્રશાસને પ્રતિષ્ઠા ખરડાવા માટે આ વીડિયો વાઇરલ કર્યો હોવાનો દાવો કર્યો છે.મંદિરના પ્રશાસને આ વીડિયો અંગે તપાસ સમિતિ બેસાડી છે અને સંબંધિતો સામે પગલાં ભરવામાં આવશે તેમ પણ જણાવ્યું છે. ૧ર ફેબ્રુઆરીએ સિદ્ધિ વિનાયક મંદિરનાે વીડિયો ઉતારનાર યુવાને અગાઉ પ્રશાસનને મહારાજની ગેરરીતિ બાબતે લેખિતમાં ફરિયાદ કરી હતી. આ ફરિયાદને પગલે મહારાજનું વલણ બદલાયું છે કે નહીં તેની ચકાસણી કર્યા બાદ તેેમને ખુલ્લા પાડવાના આશયથી આ વીડિયો ઉતારાયો હોવાનો દાવો આ યુવાને કર્યો છે.